[Video] Staatsrede: ‘Staat het gesag afgedwing’; regsaksie dreig‘n Skermskoot uit die video. Nosiviwe Mapisa-Nqakula, minister van verdediging, het gesê die staat het sy gesag afgedwing toe EFF-LP’s Donderdagaand fisiek en gewelddadig uit die Nasionale Vergadering verwyder is. “Jy het die reg om jou mening te lug, maar dit beteken nie jy kan op ander se regte trap nie en dit is wat gebeur het,” het Mapisa-Nqakula gesê. “Ek dink die oppergesag van die reg en die staat het sy gesag afgedwing om seker te maak dat dit wat beplan was, voortgegaan het.” EFF-LP’s is verwyder ná daar vir langer as ŉ uur ontwrigting was en pres. Jacob Zuma nie sy staatsrede kon lewer nie. EFF-LP’s het onder meer gesê hulle het inligting ontvang dat die sogenaamde withemde beplan om hulle met kabelbinders vas te maak en hulle met “biologiese wapens” in te spuit. Maimane buite die Nasionale Vergadering. Foto: ANA Mapisa-Nqakula het die ontplooiing van 441 soldate verdedig en gesê dit was nodig nadat ŉ “bedreigingsevaluering” gedoen is. Mmusi Maimane, leier van die DA, en die party se LP’s het self die Nasionale Vergadering verlaat voor Zuma met sy toespraak begin het. Maimane het intussen met regsaksie gedreig. “Die Grondwet maak dit duidelik dat die polisie en weermag nie die Nasionale Vergadering mag binnekom nie. Daar is traangas afgevuur en hulle het Zuma beskerm.” Maimane het gesê hulle sal Vrydag die hof nader en ŉ hersieningsaansoek indien. Malema het gesê hulle sal nie die hof nader nie hoewel talle van die party se LP’s tydens Donderdagaand se gebeure beseer is. “Dit is ŉ politieke stryd. Ons sal op die grond veg. Ek is beseer en is nie eens seker hoe ek Vrydag ŉ pen gaan kan vashou nie.” https://youtu.be/60LPvGEDy6o